היפה והחיה (סרט, 1991)
ביקורת > פרסים והוקרה

שירם של אלן מנקן והווארד אשמן, "היפה והחיה" זכה בפרס אוסקר לשיר המקורי הטוב ביותר, בעוד הפסקול שמנקן הלחין זכה בפרס אוסקר לפסקול הטוב ביותר. את הפרס לשיר המקורי קיבל ביל לוך, בשמו של בן הזוג, אשמן, שנפטר ממחלת האיידס ב-14 במרץ 1991 ולא הספיק לשמוע את שיריו בסרטים "היפה ובחיה" ו"אלאדין". שני שירים נוספים של מנקן ואשמן, "בל" ו"התכבדי", גם כן היו מועמדים לפרס האוסקר עבור השיר המקורי הטוב ביותר. "היפה והחיה" היה הסרט הראשון לקבל שלוש מועמדויות עבור השיר המקורי הטוב ביותר בטקס פרסי האוסקר, מקרה שיחזור עליו עם הסרטים "מלך האריות" (1994), "נערות החלומות" (2006) ו"מכושפת" (2007). מאז, חוקי פרסי האקדמיה השתנו, על מנת להגביל את מספר המועמדויות של כל סרט לשתי מועמדויות בקטגוריה הזו. כמו כן, הסרט היה מועמד לפרס אוסקר לעריכת הקול הטובה ביותר ולפרס אוסקר לסרט הטוב ביותר.<היה זה סרט ההנפשה הראשון אשר היה מועמד לפרס הסרט הטוב ביותר, תואר אשר החזיק בו עד לשנת 2010. עם זאת, הסרט הפסיד לסרט "שתיקת הכבשים". היה זה הסרט המוזיקלי הראשון מזה 12 שנים אשר היה מועמד לפרס הסרט הטוב ביותר, כאשר לפניו היה מועמד הסרט "כל הג'אז הזה" (1979), והיה האחרון עד לסרט "מולין רוז'" (2001), לאחר עשר שנים. עם שש מועמדויות, הסרט חולק את התואר של סרט ההנפשה עם הכי הרבה מועמדויות לאוסקר יחד עם הסרט "וול-E"‏ (2008), אף על פי שיש בו שלוש מועמדויות בפרס השיר המקורי הטוב ביותר, הסרט נפרש על ארבע קטגוריות פרסים, בעוד "וול-E" היה מועמד ל-6 קטגוריות שונות. בעוד הסרט "בת הים הקטנה" היה סרט ההנפשה הראשון שהיה מועמד לפרס גלובוס הזהב לסרט הטוב ביותר - קומדיה או מוזיקלי, "היפה והחיה" היה למעשה הראשון שזכה בו. מקרה שחזר על עצמו עם הסרט "מלך האריות" ו"צעצוע של סיפור 2"
| פרסים ומועמדויות> פרס | פרסים ומועמדויות> תאריך | פרסים ומועמדויות> קטגוריה | פרסים ומועמדויות> מועמד/ים | פרסים ומועמדויות> תוצאה |
| --- | --- | --- | --- | --- |
| פרס אוסקר | 30 במרץ 1992 | פרס אוסקר לסרט הטוב ביותר | דון האן | מועמדות |
| פרס אוסקר | 30 במרץ 1992 | פרס אוסקר לעריכת הקול הטובה ביותר | טרי פורטר, מל מטקאלפה, דייוויד הדסון ודוק קיין | מועמדות |
| פרס אוסקר | 30 במרץ 1992 | פרס אוסקר לפסקול הטוב ביותר | אלן מנקן | זכייה |
| פרס אוסקר | 30 במרץ 1992 | פרס אוסקר לשיר המקורי הטוב ביותר | אלן מנקן והווארד אשמן עבור השיר "התכבדי" | מועמדות |
| פרס אוסקר | 30 במרץ 1992 | פרס אוסקר לשיר המקורי הטוב ביותר | אלן מנקן והווארד אשמן עבור השיר "היפה והחיה" | זכייה |
| פרס אוסקר | 30 במרץ 1992 | פרס אוסקר לשיר המקורי הטוב ביותר | אלן מנקן והווארד אשמן עבור השיר "בל" | מועמדות |
| פרס גלובוס הזהב | 18 בינואר 1992 | פרס גלובוס הזהב לסרט הטוב ביותר - קומדיה או מוזיקלי | דון האן | זכייה |
| פרס גלובוס הזהב | 18 בינואר 1992 | פרס גלובוס הזהב לפסקול הטוב ביותר | אלן מנקן | זכייה |
| פרס גלובוס הזהב | 18 בינואר 1992 | פרס גלובוס הזהב לסרט שיר הנושא הטוב ביותר | אלן מנקן והווארד אשמן עבור השיר "התכבדי" | מועמדות |
| פרס גלובוס הזהב | 18 בינואר 1992 | פרס גלובוס הזהב לסרט שיר הנושא הטוב ביותר | אלן מנקן והווארד אשמן עבור השיר "היפה והחיה" | זכייה |
| פרס גראמי | 18 בפברואר 1993 | פרס גראמי עבור אלבום השנה |  | מועמדות |
| פרס גראמי | 18 בפברואר 1993 | פרס גראמי לתקליט השנה | סלין דיון ופיבו ברייסון עבור השיר "היפה והחיה" | מועמדות |
| פרס גראמי | 18 בפברואר 1993 | פרס גראמי עבור אלבום הילדים הטוב ביותר |  | זכייה |
| פרס גראמי | 18 בפברואר 1993 | הביצוע הטוב ביותר של קבוצה או דואט בליווי מקהלה | עבור השיר "היפה והחיה" | זכייה |
| פרס גראמי | 18 בפברואר 1993 | פרס גראמי לשיר השנה | עבור השיר "היפה והחיה" | מועמדות |
| פרס גראמי | 18 בפברואר 1993 | היצירה האינסטרומנטלית הטובה ביותר עבור סרט |  | זכייה |
| פרס גראמי | 18 בפברואר 1993 | השיר הטוב ביותר שנכתב עבור סרט או סדרת טלוויזיה | עבור השיר "היפה והחיה" | זכייה |
| פרס גראמי | 18 בפברואר 1993 | הביצוע האינסטרומנטלי הטוב ביותר עבור שיר פופ | עבור השיר "היפה והחיה" | זכייה |
בשנת 2002, "היפה והחיה" נבחר לשימור בארכיון הסרטים הלאומי של ארצות הברית על ידי ספריית הקונגרס על היותו "משמעותי מבחינה תרבותית, היסטורית או אסתטית". ביוני 2008, מכון הסרטים האמריקאי דירג את הסרט במקום ה-7 ברשימת סרטי ההנפשה של רשימת "עשרת הסרטים הטובים ביותר".
ברשימות קודמות של המכון, הסרט דורג במקום ה-22 ברשימת "הסרטים המוזיקליים הטובים ביותר" ובמקום ה-34 ברשימת "סרטי האהבה האמריקאים הטובים ביותר".
ברשימת "השירים הטובים ביותר מסרטים אמריקאים", השיר "היפה והחיה" דורג במקום ה-62.
רשימת דירוג ומועמדויות של מכון הסרטים האמריקאי:
מאה שנים... מאה סרטים – מועמדות
מאה שנים... מאה תשוקות – מקום 34
מאה שנים... מאה גיבורים ונבלים:
בל - מועמדת
מאה שנים... מאה שירים:
"היפה והחיה" – מקום 62
"התכבדי" – מועמדות
הסרטים המוזיקליים הגדולים ביותר – מקום 22
מאה שנים... מאה סרטים (מהדורת השנה העשירית) – מועמדות
מאה שנים... עשרת הגדולים – מקום 7 ברשימת סרטי ההנפשה